የሱዳኑ ፕሬዝዳንት አልበሽር በካይሮ ጉብኘት በማድረግ ላይ ናቸው
የሱዳኑ ፕሬዝዳንት ኦማር ሀሰን  አልበሽር በዛሬው እለት በካይሮ ጉብኘት በማድረግ ላይ ይገኛሉ፡፡ከግብፅ ፕሬዚዳንት ቢሮ የወጡ መረጃዎች እንደሚያመለክቱት ፕሬዚዳንት አብድል ፈታህ አልሲሲ በሁለቱ ሀገራት ግንኙነት ዙሪያ ከሱዳኑ አቻቸው ጋር ይመክራሉ፡፡ሁለቱ መሪዎች  ከሶስት ወራት በፊት በአዲስ አባባ በተደረገው የአፍሪካ ህብረት የመሪዎች ስብሰባ በውጪ ጉዳይ ሚኒስትሮቻቸው በኩል በደህንነትና ተያያዥ ጉዳዮች ላይ መምከራቸው ይታወሳል፡፡የግብፅ የውጪ ጉዳይ ሚኒስትር ሳሚ ሽኩሪ በቅርቡ በደቡብ ሱዳንና ኬኒያ ይፋዊ የስራ ጉብኝት ማድረጋቸውም ይታወሳል፡፤ይህ በእንዲህ እንዳለ ባሳለፍነው ሳምንት ሱዳን የግብፅና ኢትዮጵያን የውጪ ጉዳይና የመስኖ ሚኒስትሮችን ለሁለት ቀናት ለማነጋገር በመጪው መጋቢት 21 2010 ዓም ግብዣ አቅርባለች፡፡ /ሚድል ኢስት ሞኒተር/